У 1771 годзе да канфедэратаў далучыўся вялікі гетман літоўскі Міхал Казімір Агінскі. 12 верасня 1771 года яго войскі пад вёскай Сталовічы (непадалёку ад сучасных Баранавіч) сутыкнуліся з атрадамі Суворава і былі разгромлены. Пасля гэтага выступленні супраць расійскага самадзяржаўя пайшлі на спад. У 1772 годзе адбыўсяф падзел (пазней ён будзе названы першым) Рэчы Паспалітай паміж Аўстрыяй, Прусіяй і Расіяй. Тысячы ўдзельнікаў канфедэрацыі былі жорстка пакараны царскім урадам і сасланы ў Сібір на катаргу.